JohanHeinsen/ENO huggingface dataset:
Viborger Samler, 1847-08-17
Med Dagvognen fra Ans til Aarhuus, den 15de August: Dhrr. Broberg, Etatsraad Holm. Med Samme fra Aarhuus til Ans, den 16de August, Etatsraad Holm, Kjøbmand Holm. Med Samme fra Aarhuus til Viborg, den 16de August, Mad. Lund, Frøken Sehested, Hr. Lazarus, Jfr. Philipsen, fra Aarhuus. Kammerraad Jensen, Jfr. Thim, Hr. Bruun, fra Ans.
Viborger Samler, 1847-08-17
Copulerede i Asmild Kirke, den 17de August, Overlærer, Georg Jørgensen fra Sorøe og Frøken Marie Sophie Bruun, paa Asmildkloster. Georg Jørgensen fra Sorøe og Frøken Marie Sophie Bruun, paa Asmildkloster.
Viborger Samler, 1847-08-17
Theatret i Viborg. Onsdagen den 18de August ottende og sidste AbonnementsForestilling): "Slaget i Kjøgebugt, historisk Skildring af Holst. Derefter: "William og Emma, ny Vaudeville i 1 Act.
Viborger Samler, 1847-08-17
Fredagen den 20de August (Benefice for Hr. Søeborg); Hagbarth og Signe", Tragvedie i 5 Acter af Ochlenschlager.
Viborger Samler, 1847-08-17
Næste Forestilling paa Søndag. Sidste i den følgende Uge. J. P. Miller.
Viborger Samler, 1847-08-17
AVERTISSEMENTS. Onsdagen den 4de Dennes bortkaldte Herren til sin evige Fred, efter 9 Ugers haarde Lidelser, vort yngste elskelige Barn, Rudolph Peter Christian, 14 Aar gammel. Dette Sorgens Budskab meddeles herved Slægt og Venner. Nørgaard pr. Skive, den 10de August 1817. Ida Eckermann, O. Eckermann. født Ingerslew.
Viborger Samler, 1847-08-17
At Hr. Landmaaler Hansen til Bjerregaard indtil videre ikke kan paatage sig Landmaaler-Forretninger her paa Egnen, undlader jeg ikke paa hans Vegne at bekjendtgjøre, med Tilføiende, at jeg derimod for Hr. Kammerraad Landinspecteur, Hansen paa Nederkjærsholm træffer nærmere Aftale angaaende Forretninger, der ved denne ønskes udførte. Neckelmann, Viborg, den 9de August 1847. Cand. juris.
Viborger Samler, 1847-08-17
Hittegods.
Viborger Samler, 1847-08-17
Til forskjellige Tider ere efternævnte Sager, som fundne, hertil indleveret: 1 bruun Lærreds Paraplui, 1 Strikketøi, 2 Tørklæder, 1 Pennekniv med 2 Blade, 1 Par Briller, samt et Tørklæde, hvori er indsvøbt et dobbelt Ridebidsel, 1 ParMessingsporer, 1 Ridedækken og 1 Skjorte; hvortil vedkommende Eiersmænd herved indkaldes. Viborg Politikammer, den 13de August 1847. Chr. Koefoed.
Viborger Samler, 1847-08-17
Lyst St. Croix Puddersukker, anbefales af H. H. Dige.
Viborger Samler, 1847-08-17
De Leiere af Domkirkens Jorder, som endnu staae til Rest med Leieafgivten, forfalden til afvigte Snapstings Termin, anmodes herved om, uden længere Henstand, at indbetale Samme. Viborg, den 16de August 1847. Cl. Thomesen.
Viborger Samler, 1847-08-17
En Guld=Brystnaal er funden paa Veien imellem Grønbek og Svostrup, som Eieren kan erholde udleveret i Alling Mølle.
Viborger Samler, 1847-08-17
God Viinedike og forskjellige Sorter god Chocolade erholdes paa Skive Apothek.
Viborger Samler, 1847-08-17
En skikkelig og lærvillig Dreng kan strax eller senest til Norember blive anbragt i Lære hos Stolemager Bendix.
Viborger Samler, 1847-08-17
Fredagen den 27de August Kl. 1, bliver ved Auction 4de og sidste Gang opraabt til Bortsalg: Eiendommen Lautrupgaard, paa Ballerup Mark i Kjøbenhavns Amt, tæt ved Landeveien til Frederikssund og kun 1 1/2 Miil fra Kjøbenhavn, tilhørende afdøde Capitain i Artilleriet, Ridder Hertels og ligeledes afdøde Hustrues Bo. Eiendommen, der staaer for Hartkorn 1 Tde. 2 Skpr. 2 Fdkr. 2 Alb. fri Hovedgaardstaxt og 22 Tdr. 2 Skpr. contribuabelt Hartkorn og har et Tilliggende af c. 300 Tdr. Land tildeels fortrinlige Jorder, er for Tiden bortforpagtet mod en aarlig Afgivt af 2000 Rbd., hvorhos Forpagteren svarer de aarlige Skatter, Høeafgivter og Communalafgivter, der i Alt andrage et Beløb af noget over 600 Rbdlr.; Forpagtningen ophører imidlertid til 1ste Mai 1818, til hvilken Tid Forpagteren er pligtig at fratræde. Eiendommen, der har et fortrinligt Torveskiær og til hvilken hører en liden Egeskov samt 3 Huse med Jord og 3 Jordlodder afHjortesprings Overdrev, er til Auctionsefterretning vurderet for 60,000 Rbd.; Bygningernes Assurancesum udgjør 10, 170 Rbd. For denne fortrinlige Eiendom, hvis Jorder i den optagne Tarationsforretning characteriseres som Jord e. meget god Bonitet, i en ypperlig Drivt og Gjødningsstand, med herlig Mergel overalt i Markerne samt med et upperligt Torveskiær, er ved 3die Auction kun buden 50,000 Rbd. Auctionen afholdes paa selve Eiendommen, og ere Conditionerne for Salget, Panteattester, Adkomstdocumenter og Kaart, den optagne Taxationsforretning m.v., til Eftersyn, hos Procurator Kraft, Stormgade Nr. 198 i Kjøbenhavn.
Viborger Samler, 1847-08-17
Mandagen den 30te August førstkommende, Formiddag Kl. 10, bliver paa Byens Raadstue afholdt offentlig Auction over Bortleie af de Søndresogns Sognepræsteembede tilhørende Jorder, nemlig: 1) Heel og halv Katholm, af Areal næsten 6 Tdr. Land geometrisk Maal, hidtil leiet af Avlsmand Vill Olesen. 2) Lyngstakfald, henved 2 1/2 Tdr. Land geometrisk Maal, hidtil leiet af Skomagermester Hammershøi. 3) Jilkiær, 9,940 Alen geometrisk Maal, hidtil leiet af Avlsmand Jesper Ungstrup. 4) Langdam, 5,860 Alen geometrisk Maal, hidtil leiet af Thornings Enke. 5) Rosejord, 19,200 Alen geometrisk Maal, hidtil leiet af Kjøbmand Boye. 6) Katmose, 29,7000 Alen geometrisk Maal, hidtil leiet af Skomagermester Stridsland. Conditionerne, hvoriblandt at Leiemaalet ophører ved Embedsfratrædelse eller Dødsfald paa en af Siderne, men ellers gielder for 8 Aar; ligesom at Leieren er fri for at svare Skatter eller Tiender, samt at Leiemaalet tager sin Begyndelse førstkommende Mikkelsdag m.m., bekjendtgjøres paa Auctionsstedet. Lysthavende indbydes. Auctionsrettens Contoir i Viborg, den 12te August 1847. Chr. Koefoed.
Viborger Samler, 1847-08-17
Ved Proclama af Dags Dato, som snarest mueligt vil blive læst inden vedkommende Retter, ere Creditorerne i Kjøbmand Thomas Thomsens Fallitboe af Nibe indkaldte med 12 Ugers Varsel til at anmelde og bevise deres Fordringer for underskrevne Skifteforvalter. Hvilket herved endvidere bekjendtgjøres. Nibe, den 9de August 1847. Lynge.
Viborger Samler, 1847-08-19
Kongelig allernaadigst privilegeret 75 Aar. Tidende. Stifts VI Forsendes med Brevposten i Danmark og Hertugdømmerne. Torsdagen den 19de August 1847. Denne Tidendes udenlandske Artikel redigeres af Adjunct Reis og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-08-19
Nyeste Postefterretninger. De forenede nordamericanske Fristater. Naar Kampen er udfegtet med Mexico, saa har Broder Jonathan atter en ny Plan paa rede Haand, ved hvis Udførelse ingen engelsk Diplomat vil optræde som Mægler. Denne Plan gaaer hverken meere eller mindre ud paa Andet end paa Cubas Jndlemmelse. Cuba" – saaledes skriver the American Sun – tilhører os ved sin geographiske Beliggenhed og med Ret. Denne Øe maa blive vor Ru er Øieblikket kommet; det falbydes, naar de forenede Stater kun ville betale 100 Mill. Dollars, da tilhører denne Øe os, og Personer, der ere istand til at holde deres Løfte, bemyndige os til at erklære, at Øens rige Beboere ville i een Uge kunne sammenbringe og betale hele Øen. Cuba maa tilhøre os! Denne store og skjønne Øe behersker Golfen og Mexicos Kyst. Vi behøve Øens Havne til vor Seilads til Mexico, til de americanske og engelske Dampskibe; vi behøve denne Øe for dens Producters og dens Handels Skyld, og fordi den er den store Nøgle til Golsen. Giver os Cuba, og vore Besiddelser ere fuldstændige; denne Øe giver os hele det nordamericanske Continent. Spanien er beredt til at sælge, og Cubanerne vente kun paa os, for at slutte Kjøbet og og træde ind i Unionen!
Viborger Samler, 1847-08-19
Storbritannien og Jrland. Morning Herald vil vide, at Baron Rothschild anslaaer selv Omkostningerne ved sit Valg i London d. c. de Omkostninger, som et Medlem tør være bekjendt - til 25,000 Lstl. 225,000 Rbd.
Viborger Samler, 1847-08-19
Londonerposten af 13de Aug. var ved Børsenhalles, Slutning kun ankommen til Curhaven.
Viborger Samler, 1847-08-19
Frankerig. Paris, den 12te Aug. Jgaar Aftes have Uroligheder fundet Sted i Forstaden St. Antoine en Omnibus væltedes, og man begyndte paa at opføre en Barrikade, men den væbnede Magt ilede til og adspredte Oprørerne. Anledningen til disse Excesser er ubekjendt; Arbeidslønnen skal paa Grund af Dyrtidens Ophør være betydeligen nedsat i flere Fabriker. Jdag skulle mange Arbeidere opholde sig paa Gaderne; der hersker Bevægelse; Militairet er paa sin Post.
Viborger Samler, 1847-08-19
Journalen Droit melder, at Teste, der endnu befinder sig i Conciergeriet, har adresseret til Kongen et Bønskrift, hvori han beder om Eftergivelse om den ham af Pairs retten paalagte Pengebod af 94,000 Fres. Bønskriftet fremlagdes i Ministerraadet, men dette fandt ingen Grund til at anbefale Teste til Kongens Naade og Mildhed. Nogle Dage iforveien havde Teste udbetalt den største Deel af den Hospitalerne tilkjendte Bestikkelsessum. Testes Familie skal have samlet denne Sum.
Viborger Samler, 1847-08-19
Tyrkiet. Augsb. Allg. 3. meddeler fra Constantinopel følgende Efterretninger: Den forventede Reform i Ministerierne er ikke paafulgt, og synes heller ikke at ville finde Sted. Foreløbig synes det, at Reschid Pascha og hans Parti have gjenoprettet det Nederlag, de have lidt ved Storadmiral Mehemeds Afsættelse og Halil Paschas Udnævnelse til den høie Post af Caputan Pascha. Den afsatte Mehemed er nemlig senere udnævnt til Medlem af Divanet med 25,000 Piastre om Maaneden, og saaledes paa en Maade atter kommen i Naade. Miner og Contra miner ville saaledes endnu i nogen Tid virke imod hinanden, indtil Seieren erklærer sig for en af Parterne. Fra Asien haves gunstige Efterretninger. Bedrhan Bey har omsider overgivet sig til Regjeringstropperne, efterat han i en lille Bjergfæstning forgjeves havde søgt at bevirke en Opstand. Om den fangne Rebel nu vil komme til at bøde for de af ham udøvede Grusomheder imod de nestorianske Christne er et andet Spørgsmaal. J ethvert Tilfælde tør man antage, at det af ham udgydte Blod af tusinde Christne ikke vil lægge den afgjørende Vægt i Vægtskaalen. – Fra Albanien ere indløbne foruroligende Efterretninger. Oprøret har udbredt sig sammesteds baade i Høilandet og paa Sletterne. Delvino, Argyrocastro og Berat ere i fuld Opstand. Næsten overalt maa Regjeringstropperne trække sig tilbage, og Emin Pascha, der neppe er ankommen til Provindsen, er med det lidet Mandskab, han hidtil har kunnet samle omkring sin Person, i saa stor Knibe, at han har maattet anraabe Porten om hurtig Undsætning. Flere Detaschementer ere paa Marschen for at sprænge hans Fængsel.
Viborger Samler, 1847-08-19
Jtalien. Rom, den 3die August. Atter er en ny Conspiration opdaget. Der fortælles, at Morandi havde faaet hemmelig Meddelelse om, at en Tumult skulde udbryde sidste Søndag under en stor Procession, og at afdenne Grund baade Morandi og Ferretti indfandt sig ved samme. Factisk er det, at den berygtede Gennaro, der under den forrige Regjering skal have myrdet mere end eet Menneske, er kastet i Fængsel, fordi han - som det ledder – skal have talt ilde om Paven. – J Faenza have Uroligheder fundet Sted. Folket skulde aflevere sine Vaaben; men mere end 100 Frivillige have vægret sig ved at efterkomme denne befaling, og de have væbnede kastet sig ind imellem Bjergene. Jøvrigt frygter man der mere for Pavens saakaldte Venner end for hans Fiender.
Viborger Samler, 1847-08-19
Fra den italienske Grændse, d. 7de Aug. Fra Ferrara indløbe bedrøvelige Rygter til Grændsen. Det er i Staden Lucca kommet til meget alvorlige Optrin fra Folkepartiets Side, saa at Hertug=Infanten Don Ludvig saae sig nødsaget til at flygte fra sit Landsæde. Det hedder fremdeles, at Hs. kgl. Høihed allerede har forlangt Østerrigs Jntervention efter de bestaaende Tractater.
Viborger Samler, 1847-08-19
Augsb. Allg. Zeit. meddeler om denne Emente en Correspondentartikel fra Rom af 3die Aug., ifølge hvilken Hertugen af Luccas Proclamationer i den sidste Tid mærkelig contrastere med Storhertugen af Toscanas Manifester. Hertugen snakker om uindskrænket Magt uden at tage Hensyn til den i Wienercongressen, anerkjendte Constitution fra Aaret 1805.
Viborger Samler, 1847-08-19
Fra Wien meldes fremdeles under 13de Aug.: "Her circulerer, efterat Hertugen af Lucca med hele sin Familie, paa Grund af tumultuariske Optrin, har maattet tage Flugten til Fyrstendommet Massa, det Rygte, at den østerrigske Feltmarschal Grev Radetzky allerede har erholdt befaling til, strax at indskride i Overeensstemmelse med de allerede for lang Tid siden afsluttede Tractater, der stipulere Østerrigs Jntervention i det Tilfælde, at Roligheden, alvorlig trues i de mindre italienske Stater, og Hofferne der anraabe og Østerrigs Jndskriden.
Viborger Samler, 1847-08-19
J en Correspondentartikel fra Rom af 4de Aug. meldes, at en Præst fra Ancona er ført som Arrestant til Rom og bragt i Forvaring i St. Angelo. Man havde ved Fængslingen i hans Bopæl, forefundet foruden en Sum af 3000 Scudi et stort Forraad af Pistoler og Dolke. Om Ementen, der skulde udbryde den 1ste Aug., meddeles nu mere detaillerede Efterretninger. Hovedmændene bleve fængslede, og ved de allerede stedfundne Forhør er det oplyst, at de stode i Forbindelse med de tidligere fængslede Sammensvorne. Hos en af Hovedmændene fandtes betydelige Contanter og en Mængde, Dolke og Pistoler. Jøvrigt er Rom roligt og besjælet af den bedste Aand. – De urolige Bevægelser i de neapolitanske Abbruzzer, som man hidtil blot tilskrev sammen rottede Røverbander, vinde daglig i Udstrækning og antage en politisk Characteer. Man har alleredstormet flere fra Middelalderens Tider endnu staaende Casteller, som tilhørte adelige Familier, og ved Postens Afgang truedes et fast, Hertugen af Colonna tilhørende Slot. Galizien. Fra Lemberg skrives under 4de Aug., at den der herskende Gjæring er snarere tiltagen end aftagen efter Henrettelsesscenen. Da de Henrettedes Liig om Aftenen sænkedes ned i en 8 Fod dyb, med ulædsket Kalk halvfyldt Grav, kom foruden en stor Skare af Nysgjerrige, Theophil Wisnionskys Venner og Paarørende, klædte i dyb Sorg, og forrettede deres Andagt ved Graven. Oldinge blottede deres Hoved, knælede i Alles Paasyn ned ved Galgen, medens unge Piger kyssede den Henrettedes Fødder, tilkastede de omstaaende Bøddelknægte Penge, strøede Blomster og fjernede sig sørgende, efterat de havde taget noget Jord med sig. Og idag, saaledes som dengang, valfartede fra den tidlige Morgenstund indtil langt ud paa Natten Skarer af Mennesker til den skjebnesvangre Gravhøi, derer ganske bedækket med Blomster og Krandse. Foruden de herværende Embedsmænds Damer seer man kun faa Damer, der ikke ere sortklædte. Wisniowsky var den ene af de to Emissairer, paa hvis Paagribelse den keiserlig kongelige Regjering havde udlovet en Priis af 1000 Gylden.
Viborger Samler, 1847-08-19
Kongeriget Grækenland. Fra Athen skrives under 1ste Aug., at den græske Regjering har tilstillet den engelske Gesandt Vexler paa Paris, til Beløb af 500,000 Fres. og 95,000 Fres, i Contanter, ved hvilke Summer Englands Fordringer ere, forsaavidt de angaae Rentebeløbet, dækkede indtil videre. Men umiddelbart efter Modtagelsen af denne Sum har den engelske Gesandt tilstillet den græske Regjering en Note, ifølge hvilken en ny Udtælling forestaaer i Septembermaaned. (Efter Augsb. Allg. Zeit, skal denne nye Fordring grunde sig paa Englands Tilgodehavende fra Aaret 1834, hvorhos der dog maa mærkes, at Lord Palmerston har udtrykkelig erklæret, i Parlementet, at hine ældre Summer ikke for nærværende Tid paa Grund af Grækenlands slette Tilstand, skulle komme i Betragtning.
Viborger Samler, 1847-08-19
Jenny Lind agter i næste Maaned at give en Abonnements-Concert i Edinburgh, og Billettegningen var strax saa stor, at Beløbet udgjør allerede 1800 R. Sterl. (16,200 Rbd.)
Viborger Samler, 1847-08-19
Indenlandske Efterretninger. Prof. Clausen har paa sin Reise i Sverrig ogsaa i forrige Uge i Selskab med sin Gjæsteven, Provst Afgelius, besøgt Upsala og dets Omgivelser, og er der bleven modtagen med de ham med Rette tilkommende Beviser paa Høiagtelse og Hengivenhed. Den 6te De, var der af Academiets Personale i Forening med Stadens Borgerskab - hvilket i Upsala er en stor Sjeldenhed – foranstaltet en Sexa", i den linnæiske Haves Sal, der var festligt smykket med Faner, Løv og Blomster, medens selve Haven om Aftenen var oplyst med Marschaller og couleurte Lamper; som Tilskuere vare en Mængde Damer tilstede, der lagde levende Deeltagelse for Dagen. Da Clausen om Løverdagen afreiste, fulgte Studentcorpset ham til Jndskibningsstedet med Nationernes Faner. (Forl.) Den danske Opera - hedder det i "Flvp." – imøde seer, som det lader til, en sørgelig Tilværelse i den nu forestaaende Saison. Som bekjendt har en af de mest active Sangerinder, Mad. Stage, erholdt sin Afskeed.
Viborger Samler, 1847-08-19
En anden af vore mest yndede Sangerinder, Mad. Rung, har i denne Tid været angrebet af et Sygdomstilfælde, som, efter hvad man vil vide, gjør det meget betænkeligt for hende for det Første at betræde Seenen. Den egentlige Prima Donna, Mad. Simonsen, vil ligeledes være forhindret fra at betræde Scenen, paa Grund af interessante Omstændigheder, der imidlertid ere saare uinteressante for Operaen. Man er saaledes nødsaget til at sætte sit hele Haab til Jfr. Marcher og Jfr. Bergnehr, samt nogle Elever, med mindre Himlen pludselig skulde sende en ganske uventet Forstærkning. Hvis et eller andet lovende Talent virkelig skulde findes skjult i Krogene, saa kunde det vist aldrig finde en gunstigere Leilighed til at gjøre sig gjældende end netop i denne forskrækkelige Misere.
Viborger Samler, 1847-08-19
Cancelliet her under 15de Juni udstedt følgende Circulaire til samtlige Amtmænd. Ved at tilstille Hr. (Titul) et Antal Exemplarer af den under 9de d. M. emanerede allerh. Forordning, angaaende en forandret Jndretning med Udnævnelsen af de Vidner, der skulde være tilstede ved Bye, Herreds= og Birketingene, til Fordeling i det Dem underlagte Distrikt, skulde man tjenstlig anmode Dem om, forsaavidt det Dem anbetroede Amt angaaer, at træffe alle fornødne Foranstaltninger, for at Anordningen, saaledes som i sammes sidste § er befalet, kan træde i Kraft i Begyndelsen af 1848. Derhos skulde man ligetjenstlig have Dem anmodet om at opfordre samtlige Kjøbstædernes Communalbestyrelser, saavelsom Amtsraadet, tilat lade det være dem særdeles magtpaaliggende, overeensstemmende med hvad der er udtalt i Frdn. §§ 4 og 5, at Vilkaarerne for Tingvidnerne, ikke blive ringere, endat det kan ventes, at agtbare og forstandige Mænd, der ikke staae i noget for Udførelsen af deres Kald skadeligt Afhængighedsforhold, ville findes villige til at overtage sig dette Kald, og at saaledes det af Kongen tilsigtede Øiemeed kan blive opnaaet.
Viborger Samler, 1847-08-19
Paa den sjællandske Jernbanes 1ste Afdeling, Kjøbenhavn Roeskilde, er i Ugen fra den 8de til den 14de August befordret 11,420 Personer, og Jndtægten for Personfreqventsen har været 4,092 Rbd. 56 s. (Bl. Td.) Hemp. Av." indeholder følgende Opfordning, til samtlige mindre Kjøbstæder i Danmark.
Viborger Samler, 1847-08-19
Eieren af en af Vendsyssels større Hovedgaarde har fra 1ste Mai d. A. frivillig overtaget de communale Byrder efter den Maalestok, de jydske Stænder have indstillet, nemlig deels efter Hartkorn og deels Arbeidskraft, og forretter saaledes Veiarbeide paa Biveiene og Sogne reiser efter dette Forhold omtrent lig med 5 Gaarde i (Ab. Av.) Sognet. I Thist. Av." anbefaler en C. J. Kalum, sig med Udsalg af Skrædersvende." Uden Kjøb kan ingen af dem bekommes og Modtagelsen skeer paa Kbhavns Toldbod. - Denne "Seelenverkoper=Annonce, har en Skrædermester Serup i et senere Numer af fornævnte Blad taget sig af, som sigtende til et fra ham indrykket Avertissement om Arbeide for 1 a 2 Skrædersvende, idet han forøvrigt bemærker, at han til Skrædersvendenes Old gesell i Kjøbenhavn har indsendt den kalumske Annonce, der formodentlig i Forening med sine Colleger yderligere vil besvare Samme.
Viborger Samler, 1847-08-19
Udnævnelse. Cancellisecretair Raasløf er allernaadigst blevet udnævnt til Assessor i Criminal= og Politi=Retten.
Viborger Samler, 1847-08-19
Kjøbenhavns Børs-Cours, den 17de August. Hamborg 2 M. - a vista 199 1/2. Bank-Disconto 4 pCt. Dito paa Banco=Vexler 4 pCt. Norske Speciessedler 198 Rbd. Sedl. (Sælgere). 4 pCt. Kgl. Obligationer (uden Rente) 105 Rbd. S. (Sg.) Øst-Gothlands Panteobligationer af 1846 ved Hambro & Søn 95 i Banco. (Sælgere.) Nationalbank=Actier 177 1/2 Rbd. i r. S. (Sælgere). NB. Med Udbytte fra 1ste August 1846. Roeskilde Jernbane=Actietegning 70 Rbd. r. S. (Sælgere).
Viborger Samler, 1847-08-19
Handels= og Skibs=Efterretninger. J Kjøbenhavn er Prisen paa ny Rug 5 a 6 Rbd., og Brød handlere falbyde nu Brødet af dansk Rug til 26 Rbsk. pr. 8 A. - J Odense er Smaapartier af ny Rug solgte til 4 a 5 Rbd. Sammesteds har man endnu ikke seet Spor til Kartofselsygdommen. Orlogsbriggen Ørnen", commanderet af Kammerjunker, Capitain-Lieutenant Irminger, bestemt til Kysten Guinea og de dansk vestindiske Øer, afseilede den 15de August fra Kbhavn, Kl. 8 1/2 Formiddag. (Bl. Tid.)
Viborger Samler, 1847-08-19
Den 14de August er Silke= og Klædehandler Thomas Christensen Schoubye's Bo i Kbhavn taget under Skiftebehandling som fallit.
Viborger Samler, 1847-08-19
Agger Kanals Skibsliste. Jndk. den 6te August: O. Aanensen fra Christiansand til Thisted med Trælast. Den 7de: N. C. Jacobsen fra dito til Struer med dito, A. Nielsen fra Tøndern til Skive med Tobak P. Johnsen fra Grimstad til Lemvig med Trælast. Den 8de: P. J. Pedersen fra Østerriisøer til Nykjøbing med dito, S. Madsen fra Grimstad til Skive med dito. Den 9de: M. Petersen fra Mandahl til Nykjøbing med dito, Jørgensen fra Grimstad til dito med dito, J. Clemmensen fra Hartlepool til Skive med Steenkul. Den 10de: N. Jacobsen fra Mandahl. til Struer med Trælast, P. K. Svendsen fra Hartlepool til Løgstøer med Steenkul. Den 12te: C. S. Møller fra Lillesand, til Hjarbek med Trælast. - Udg. den 5te August: N. A. Pedersen fra Thisted til Christiansand med Smør og saltede Huder. Den 6te: C. Jacobsen fra dito til London med Havre, H. C. Uldrigsen fra Skive til Mandahl med Kornvarer, N. Hansen, fra Struer til dito med dito, C. Weigner fra Lemvig til dito med dito. Den 7de O. Reiersen fra Skive til dito med dito. Den 8de: A. Homme fra dito til dito med dito, L. Petersen fra dito til dito med dito, T. Smith fra Lemvig til dito med dito. Den 10de: J. P. Wullum fra Thisted til Christiansand, med Ballast.
Viborger Samler, 1847-08-19
Reisende med Dampskibet "Chr. VIII." fra Aarhuus til Kallundborg, den 16de August: Mad. Søegaard m. Fam., Kobbersmed Raun m. Fam., Dhrr. Scharling, Hölzermann og Odense.
Viborger Samler, 1847-08-19
Med Dampskibet "Jris" fra Aarhuus til Kjøbenhavn, den 16de August: Etatsr. Algreen-Ussing, Prof. Hermansen, Grev Holstein m. Tjener, Landsoverretsass. Flensborg, Overlærer Storm, Frøken A. Laussen, Capt. Gosch m. Fam., Mad. Aspach, Cand. theol. G. og F. Steenstrup, Assessor Berthelsen, Fru Obdrup m. 2 Døttre, Frøken. Haxthausen og Worsaae, Kbm. Bergm. Kone, Skovrider Gemiker, Propr. Økenholt, Catechet Knudsen, Fru Barfoed m. Søn og Datter, Cand. theol. Fausbøll, Mad. Petersen m. Søn, Studenterne Brammer, A. Jngerslew, Christensen, Kuhn, Jversen, Preetzmann, Bruun, Jensen og With Frøken Krebs, Cand. Sørensen, Mad. Lehmeier, Fru Schou Skolel. Gregersen, Handelsgartner Fog, Premierlieut. Husum m. Fam., Major Seidevig m. Datter, Farver Hansen, Mad. Jensen m. Søn, Stud. Lassen, Kbm. Mielsche m. to Sønner, Jfr. Weile, Secher, Jensen, Bagger, Gjølbye, Maar, Bastian og Møller, Hr. Chr. Johansen, Student Matzen, Mad. Sørensen m. Datter, Skibstømmerm. Tønnesen, Hr. Wolfsen, Mad. Kempel og Søndershausen, Kbm. Melchiørsen, Lange og Balle, Disciplene D. og W. Prior, H. og C. Krarup, Sadelmager Tonning, Fuldm. Vogelius, Kbm. Bay og Hald, Jfr. Wahl m. Broder, Disc. Tolderlund, Skuesp. Wulff, Handelsfuldmægtig Hølback. Hr. Vogel, Eleverne Juul, Meyer og Gyberg, Skræderm. Jensen, Skibsbygm. Madsen, Hosekr. Rosenkilde, Snedkerm. Jørgensen, Hr. P. Jensen m. Fam., Handels commis Barfod, Bang og Utzon, Handelsagent Meyer, samt endeel Haandværkssv. Jalt 152 Passagerer.
Viborger Samler, 1847-08-19
Med Dagvognen fra Viborg til Randers, den 18de August: Kjøbmand Hahn, Dhrr. Lazarus og Jensen, Adjunct Hagemann, til Aarhuus. Forvalter Andersen, til Randers.